
Tisztelt Társulási Tanács!
A 2017. évi költségvetés tervezés előkészítését az államháztartásról szóló 2011. évi CXCV. törvény, valamint az annak végrehajtásáról szóló 368/2011. (XII. 31.) kormányrendelet előírásai  szerint  végeztük el. 

Révfülöp és Térsége Óvodai Intézményfenntartó  Társulás Társulási Tanácsa a 2011. évi CXCV. törvény 26. § (1) bekezdésében kapott felhatalmazás alapján határozatban fogadja el költségvetését.

 Az államháztartási törvény rögzíti a költségvetés tartalmára vonatkozó előírásokat.

 A hivatkozott jogszabályok az irányadóak arra vonatkozóan, hogy mit kell tartalmaznia az önkormányzat költségvetési bevételeinek és kiadásainak, valamint rendelet-tervezet (Társulás esetén határozat) kötelezően előírt tartalmi elemeit is tartalmazza. 

A Társulás 2013.07.01-től jogi személyiségű társulássá alakult át, amely önálló költségvetéssel rendelkezik. 
Költségvetési törvény  gyermekétkeztetés normatív támogatása és elszámolására vonatkozó új szabályok miatt 2017.01.01-től a gyermekétkeztetés feladat csak köznevelési intézményben történhet, önkormányzati kormányzatifunkción nem, ezért szükségessé vált Révfülöp Önkormányzatának étkeztetés feladatát beintegrálni az Óvoda költségvetési szervbe. Az Óvodai Intézményfenntartó  Társulási Tanács 2016.december 15-i megállapodás módosítása szerint a társult önkormányzatok csak az óvodai nevelés ellátás és működtetés feladataiban felmerülő költségekben vállalnak részt létszám arányosan. Az étkeztetés feladat költségei a gesztor  Révfülöp Önkormányzatot terheli. A Magyar Államkincstár törzskönyvi bejegyzése 2017.01.01-vel megtörtént a benyújtott dokumentumok alapján.  A Révfülöp és Térsége Napközi Otthonos Óvoda és a Révfülöp és Térsége Óvodai Intézményfenntartó  Társulás költségvetése 2017-évre az új feladattal kibővítve készült el.
A költségvetés tartalmazza a Révfülöp és Térsége Napközi Otthonos Óvoda intézmény 2017. évi működéséhez a személyi juttatásokat, munkaadókat terhelő járulékokat, dologi kiadásokat, valamint a Társulás működésével kapcsolatos kiadásokat.

Az óvoda két csoporttal működik, 4 fő óvónő, 2 fő dajka és 1 fő kisegítő-takarító létszámmal látja el feladatát. A gyermek étkeztetés feladatait 1 fő élelmezés vezető, 1 fő szakács ,1 fő főzőnő, 2 fő konyhai kisegítő látja el.
A központi költségvetésből az óvodai nevelés, működtetés feladatához 2017.évben az alábbi jogcímek szerint kap a székhely szerinti önkormányzat állami támogatást:

Óvónők elismert létszáma utáni bér és járulék támogatása

 4 fő


18.624.583 Ft

Kiegészítő tám. óvodaped. minősítéséből adódó többletkiadásokhoz        
  837.800 Ft

Óvodai segítők elismert létszáma utáni bér és járulék támogatása

2 fő


3.600.000 Ft

Óvodai működés általános támogatása

44 fő óvodás 8 hónapra

2.396.533 Ft

43 fő óvodás 4 hónapra

1.171.003 Ft

A személyi juttatások tervezésénél az óvónők illetményét a Köznevelésről szóló törvény alapján határoztuk meg, a bérminimum változása miatt januárban is emelkedtek, a dajkák és konyhai dolgozók illetményét a bérminimum és a garantált bérminimum határozta meg. 

A dologi kiadások tervezésénél az előző évi teljesítési adatok jelentették a tervezés alapját, figyelembe véve a Pedagógiai programban elfogadott feladatok teljesítésének anyagi hatásait is. (Pl. úszás oktatás, kirándulás)

Az óvoda épületének tervezett felújítása kedvezően befolyásolhatja az egyre növekvő energiaköltségeket.

Az épület külső megújulása után az elhasználódott berendezések pótlása is folyamatosan történik, előző  évben az asztalok, székek és kis szekrények cseréje megvalósult, most az udvari játszóhelyek  korszerű és biztonságos anyagú eszközökre történő cseréjét  terveztük be, 800.000 Ft összegben, és az intézményvezető elavult számítógépének cseréje vált szükségessé.
A Társulás költségvetésében az óvoda működtetésére átvett és átadott pénzeszközök szerepelnek, a  költségvetési pénzmaradvány felhasználása, valamint a bankszámlavezetés dologi kiadásai.

Kérem a Tisztelt Társulási Tanácsot a 2017. évi költségvetésre vonatkozó előterjesztést és határozattervezetet szíveskedjen megvitatni, majd azt követően elfogadni.
HATÁROZATI JAVASLAT
Révfülöp és Térsége Óvodai Intézményfenntartó Társulás   

 Társulási Tanácsa

……./2017. (…..) számú Határozata
Révfülöp és Térsége Óvodai Intézményfenntartó Társulás Társulási Tanácsa (a továbbiakban Társulási Tanács) a 2011. évi CXCV. törvény 26.§ (1) bekezdése alapján az alábbiak szerint dönt a gazdálkodásáról szóló 2017. évi költségvetés elfogadásáról.
I. A Társulási Tanács a Révfülöp és Térsége Óvodai Intézményfenntartó Társulás 2017. évi költségvetés bevételi fő összegét 51.529.195 forintban  kiadási fő összegét 51.529.195 forintban  állapítja meg.

II. A kiadási fő összegen belül a kiemelt előirányzatokat a Társulási Tanács a következőkben állapítja meg.

a) személyi juttatások

0 Ft


b) munkaadókat terhelő járulékok

0 Ft

c) dologi kiadások

198.000 Ft

d) ellátottak pénzbeli juttatásai

0 Ft

e) egyéb működési célú kiadások

0 Ft

f) beruházások

0 Ft

g )felújítások

0 Ft

h) egyéb felhalmozási célú kiadások

0 Ft

i) finanszírozási kiadások

51.331.195 Ft



III. A bevételi fő összegen belül a kiemelt előirányzatokat a Társulási Tanács a következőkben állapítja meg.

a) önkormányzat működési támogatása

0 Ft

b) működési célú támogatások

51.431.195 Ft

c) felhalmozási célú támogatások

0 Ft

d) közhatalmi bevételek

0 Ft

e) működési bevételek

81 Ft

f) felhalmozási bevételek

0 Ft

g) működési célú átvett pénzeszközök

0 Ft

h) felhalmozási célú átvett pénzeszközök

0 Ft

i) finanszírozási bevételek

97.919 Ft

IV. A Társulási Tanács a költségvetési létszámkeretet 0 főben állapítja meg.

V. A Társulási Tanács a Révfülöp és Térsége Napközi Otthonos Óvoda 2017. évi költségvetés bevételi fő összegét 73.758.500 forintban, kiadási fő összegét 73.758.500 forintban állapítja meg.  

VI. A kiadási fő összegen belül a kiemelt előirányzatokat a Társulási Tanács a következőkben állapítja meg.

a) személyi juttatások

32.074.300 Ft
b) munkaadókat terhelő járulékok

7.154.200 Ft

c) dologi kiadások

34.530.000 Ft

d) ellátottak pénzbeli juttatása

0 Ft

e) egyéb működési célú kiadások

0 Ft

f) beruházások

0 Ft

g) felújítások

0 Ft

h) egyéb felhalmozási célú kiadások

0 Ft

VII. A bevételi fő összegen belül a kiemelt előirányzatokat a Társulási Tanács a következőkben állapítja meg.

a) önkormányzat működési támogatása

0 Ft

b) működési célú támogatások

0 Ft

c) felhalmozási célú támogatások

0 Ft

d) közhatalmi bevételek

0 Ft

e) működési bevételek

21.436.000 Ft

f) felhalmozási bevételek

0 Ft

g) működési célú átvett pénzeszközök

0 Ft

h) felhalmozási célú átvett pénzeszközök

0 Ft

i) finanszírozási bevételek

52.322.500 Ft

VIII. . A Társulási Tanács az Óvoda költségvetési létszámkeretet 12 főben állapítja meg.

IX. Révfülöp és Térsége Óvodai Intézményfenntartó Társulás  kötelező és önként vállalt feladatot  lát el.

X. A Társulás tekintetében

a) a megállapított kiadási és bevételi fő összeg megoszlását, annak összevont mérlegét az 1. melléklet;

b) a megállapított kiadási és bevételi fő összeg forrásonkénti megbontását előirányzatonként a 2. melléklet tartalmazza.

XI. Az Óvoda tekintetében

a)  a megállapított bevételek előirányzat csoportonkénti részletezését a 3. melléklet;

b) a megállapított  bevételek jogcím csoportonkénti részletezését az 4. melléklet;

c) a kiadások részletezését a 5. melléklet

d) a társult önkormányzatok által fizetendő hozzájárulásokat a 6. melléklet

tartalmazza.

XII. A Társulási Tanács 2017.évi költségvetésében tartalékot nem tervez.

XIII. A hitelműveletekkel kapcsolatos hatáskörök gyakorlására a Társulási Tanács jogosult.

XIV. A Társulási Tanács kizárólagos hatáskörébe tartozik a költségvetési határozat kiemelt előirányzatainak módosítása.

Kővágóörs, 2017. február 02.

 .

                                                                                           Kondor Géza



                                                  elnök

